### 9.     Ansøgning om lånoptagelse med kommunegaranti, Fællesorganisationens Boligforening, afd. 16

**Åbent**

Sagsnr.: 326-2020-70826       J.nr.: 03.11.08           Dokumentnr.:
326-2020-285831

**Sagstype**

Beslutning.

**Resume og sagens baggrund**

Fællesorganisationens Boligforening søger ved mail af 21.
september 2020 om godkendelse af lånoptagelse med kommunegaranti i afd. 16, som
består af i alt 78 familieboliger opført som tæt/lav. Der søges om et 30-årigt
realkreditlån på 3.000.000 kr. hos Jyske Bank, som stiller krav om 100 %
kommunegaranti for lånet ifølge fremsendt garantiberegning.

Lånet er til finansiering af *ekstraordinære
renoveringsarbejder* til kloakrenovering i afdelingen og udskiftning af døre
og vinduer i 14 af delingens huse.

Kommunalbestyrelsen skal godkende udstedelse af pantebrev i
en almen boligorganisation jf. almenboliglovens § 29 samt kommunegaranti til ekstraordinær
renovering jf. almenboliglovens § 98.

**Indstillinger**

Direktøren indstiller, at der godkendes et 30-årigt realkreditlån
på 3.000.000 kr. med en kommunegaranti på 100 %.

**Behandling**

Økonomiudvalget, Kommunalbestyrelsen.

**Sagsfremstilling**

Afdeling 16 består af i alt 78 familieboliger (tæt/lav),
således:

|  |  |  |  |
| --- | --- | --- | --- |
| Byggeafsnit | Beliggenhed | Antal boliger | Opførelsesår |
| 1 | Klosterparkvej 156-262 | 54 | 1980 |
| 2 | Nørre Alle 4 – 18 og Nørre Alle 64 – 74 | 14 | 1939 / 1948 |
| 3 | Blegdammen 20 og [adresse] – 8 | 5 | 1954 |
| 4 | Blegdammen 22 og [adresse] |
|  | I alt | 78 |  |

*Kloakrenovering*

Der er i januar 2020 udført tv-inspektion i byggeafsnit 2, 3
og 4, hvor det blev påvist, at afløbssystemet er meget nedslidt og med mange
fejl. Der forekommer huller, revner, brud og forskydninger. Projektet består af
en kombination af strømpeforing, partliner system og opgravning/udskiftning til
nyt, afhængigt af tilstanden af de enkelte kloakrør. Ved gennemførelse af denne
renovering, anslås restlevetiden for de renoverede rør at blive 50+ år.

*Døre- og vinduesudskiftning*

[adresse] 1 gennemførte døre- og vinduesudskiftning i alle
boliger i 2019. Byggeafsnit 2, 3 og 4 gennemførte døre- og vinduesudskiftning i
11 af de 24 boliger i 2012. De resterende 13 boligers vinduer er nu også meget
nedslidte, ligesom der ikke længere kan skaffes reservedele til dem, hvorfor en
udskiftning er nødvendig. Herudover har det vist sig ved drøftelse med
kommunens Plan og Byg, at et af de lejemål, som havde udskiftet (Nørre Alle 6)
ikke opfylder den gældende lokalplan, hvorfor denne bolig også skal have
udskiftet døre- og vinduer.

De samlede anlægsudgifter er oplyst til 3.139.000 kr. Udover
realkreditlånet forventes resten at blive finansieret af afdelingens
henlæggelser. Projektet er godkendt på et afdelingsmøde den 25. august 2020.

*Lejeforhøjelse*

Lejeforhøjelsen som følge af lånet er oplyst til 2,7 %.
Denne skal ikke godkendes af kommunen, når den er under 5 % jf. almenlejelovens
§ 10, stk. 3.

*Økonomistabens bemærkninger:*

Garantien er til *ekstraordinære arbejder* jf.
almenboliglovens § 98, hvilket indebærer, at garantien kan gives, såfremt
Kommunalbestyrelsen vurderer, at der er tale om ekstraordinære arbejder.
Økonomistaben vurderer, at dette er tilfældet i nærværende sag, og at et
eventuelt afslag vil indebære, at projektet ikke kan gennemføres.

**Økonomiske konsekvenser**

Garantien vil kun få konsekvenser for Kalundborg Kommune,
såfremt Fællesorganisationens Boligforening ikke betaler sine forpligtelser på
lånet i garantiperioden. Garantien belaster ikke den kommunale låneramme.
Kommunens garantier for lån til Fællesorganisationens Boligforening udgjorde
pr. 31. december 2019 i alt Svenning Nielsen kr.

**Økonomiudvalgets møde den 21.
oktober 2020:**

Anbefales.